D ie nuwe jaar is besig om goed op dreef te kom. Die eerste nuus is dat ons 'n nuwe video het wat net wag vir finale goedkeuring van die Kyknet span. Gaan kyk gerus na die nuwe video hier
Op 25 Januarie was daar 'n insetsel uitgesaai op Jam. Die terugvoer is goed, en daar is baie belangstelling in die musiek.
Maak ook so lank reg vir 'n onderhoud wat ek met Pieter gaan doen op 7 Maart op Kyknet op Jukebox. Dit gaan pret wees!
Daar was redelik kommentaar oor die titel "Naak" van die album en ook interessante gesprekke wat begin was oor die idee dat musiek amoreel (in teenstelling met immoreel) is. Ek gloe dat musiek los staan van die musikant, hoewel die musikant se persoonlikheid bepaal wat die karakter van musiek is. Musiek bestaan egter lank na 'n musikant alreeds dood is, en musiek kan die toekoms van musiek beinvloed. Dink maar aan Elvis Presley - sy musiiek het nie net 'n generasie beinvloed nie, maar die invloed van sy musiek word vandag nog steeds gehoor in nuwe musiek. Net so is die politieke oortuiging van 'n Anton Goosen, Steve Hofmeyr, Johannes Kerkorrel en Koos Kombuis iets wat 'n invloed het op van die musiek van hulle maak, maar tegelykertyd staan die musiek los van die persoon in dat dit tydloos word die oomblik wat dit opgeneem is en gepubliseer word.